इतिहास दे पन्नें इच झांकचै तां माहिम किले दा निर्माण 1669 इच तत्कालीन बांबे दे ब्रिटिश गवर्नर गेरल्ड आंगियार ने करोआया हा। इसदा उद्‌देश ब्रिटिश प्रतिरक्षा शक्ति गी मजबूत करना हा। बाद इच 1684 इच थॉमस ग्रांथम ने इसदे परकोटे गी सशक्त करोआया हा। पुर्तगालियें 1772 इच इस किले उप्पर हमला बोल्ली दित्ता हा। ब्रिटिश तोफ दे गोले बर्हाइयै पुर्तगालियें हमले दा जवाब दित्ता हा। इस बिच्चा इक गोला बांद्रा दे चर्च उप्पर डिग्गेआ हा ते उस कन्नै लग्गी दी अग्गी दे अवशेष अज्ज बी उत्थें दिक्खे जाई सकदे न।